৮৯ তেও জিমে ঘাম ঝরাচ্ছেন ‘অরিজিনাল হি-ম্যান’

ওয়েব ডেস্ক: আমরা যত বেশি ঘাম ঝরাই ততই যেন মানসিক শান্তি উপলব্ধি করি। কারণ ভাবি মেদ ঝরছে। কারণ ঘামঝরা মানে আমরা মনে করি মেদ ঝরা। কিন্তু বিশেষজ্ঞরা বলছেন ঘাম ঝরা মানেই মেদ ঝরা নয়! অর্থাৎ বিশেষজ্ঞদের মতামত অনুযায়ী ঘামঝরা মানেই মেদ ঝরা নয়। শরীরে সঞ্চিত ফ্যাটি ক্যালরি ঝরানোর এনার্জি যোগায়। এক্সারসাইজের মধ্যে দিয়ে ঘামঝরা ও ক্যালরি ঝড়ার প্রক্রিয়া চলতে থাকে আর সেই জন্যই ওজন কমে; কিন্তু ফ্যাট ঝরে না।
বিশেষজ্ঞরা যাই বলুক না কেন বলিউডের এক সময়ের হার্টথ্রব হ্যান্ডসাম অভিনেতা ধর্মেন্দ্র(Heartthrob Actor Dharmendra) ৮৯ বছর বয়সেও জিমে কসরত(Gym Workout) করে ঘাম ঝরাচ্ছেন। এমন ছবি তার ভক্তরা সোশ্যাল মিডিয়ায় দেখছেন। তার পরনে অ্যাথলেটিক ড্রেস,মাথায় ক্যাপ। গতকাল তার পোস্ট করা ভিডিওতে দেখা যাচ্ছে ব্যায়ামের মাঝে মাঝে বর্ষিয়ান অভিনেতা কথা বলছেন।

আরও পড়ুন:পয়লা বৈশাখ প্রকাশ্যে এলো শতাব্দী-ঋতাভরীর ছবির পোস্টার

আর একবার অভিনেতা প্রমাণ করে দিলেন বয়স শুধুমাত্র তার কাছে একটা সংখ্যা। কয়েকদিন আগে চোখে অপারেশন করে হসপিটাল থেকে বেড়ানোর সময় পাপারাৎজ্জিদের জনিয়েছিলেন, ‘আভি ভি ধর্মেন্দ্র মে বহোত দম হ্যায়…’। সঙ্গে ছিলেন না তার পরিবারের কেউ। যা দেখে তার ভক্তরা তাজ্জব।
তারপর বলিউডের আরেক বর্ষিয়ান বাঙালি অভিনেতা বিশ্বজিতের পরিচালনায় সম্প্রতি ধর্মেন্দ্রকে দেখা গিয়েছিল ডামি ছাড়াই ফাইটিং সিকোয়েন্সে কাজ করতে। ৮৯ বছর বয়সে ধর্মেন্দ্রর এই সাহস দেখে সকলেই বাহবা জানিয়েছিল। অবাক হয়েছিলেন অন্য অভিনেতা-পরিচালক বিশ্বজিৎ।

এবার জিম থেকে অভিনেতা জানালেন এই বয়সে ‘বন্ধুরা আমি ব্যায়াম অফিসিয়াল থেরাপি শুরু করেছি। আশা করছি যা দেখে তোমরা আনন্দিত হবে। আমার উরু এবং বেশিগুলো দেখো’। এর পরে ভিডিওতে দেখা যায় ধর্মেন্দ্র উরুএবং পেশী প্রদর্শন করছেন।
তার মানসিক জোরে প্রশংসা করতে কেউ কুন্ঠা করেননি। তাকে এই বয়সে জিমে ব্যায়াম করতে দেখে ভক্ত- অনুরাগীরা বিস্মিত। এমনকি বিনোদন জগতের তারকারাও দারুন উচ্ছ্বসিত। মন্তব্য করেছেন পুত্র সানি দেওল ও কন্যা এশা দেওল(Son Sunny Deol and Daughter Esha Deol)। অভিনেতা রণবীর সিং(Ranvir Singh) লিখেছেন, ‘অরিজিনাল হি-ম্যান'(Original He-man)। আমিশা প্যাটেল লিখেছেন, ‘সবচেয়ে সুদর্শন ও অমায়িক মানুষ’। বলিউডের অন্য এক স্বাস্থ্য সচেতন তরুণ হিরো টাইগার শ্রফ(Tiger Shroff) আগুন ও লাল রঙের হার্টের ইমোজি পোস্ট করেছেন।